Ստեղծման առաջին իսկ օրվանից ՖԱՖ-ը պարտադիր կերպով ներկա է եղել Հայաստանի ֆուտբոլի ազգային և տարբեր տարիքային հավաքականների սեփական հարկի տակ կայացած հանդիպումներին և խաղի ողջ ընթացքում անդադար երկրպագելով, փորձել է ստեղծել այնպիսի մթնոլորտ, որ ֆուտբոլիստները իրականում իրենց կողքին զգան 12-րդ խաղաղացողի դերը, ինչը այս ժամանակահատվածում տվել է իր արդյունքը, և հիրավի կարելի է ասել, որ ՖԱՖ-ը խորհրդանշում է հայ երկրպագուին: Ավելորդ չէ նշել նաև, որ բացի ֆուտբոլի ազգային հավաքականներից, ՖԱՖ-ը հնարավորության սահմաններում իր աջակցությունն է ցուցաբերել հայկական ակումբներին եվրոպական մրցասպարեզում, ինչպես նաև այլ մարզաձևերում մեր ակումբներին և հավաքականներին (բասկետբոլ, հոկեյ և այլն):